Мэкъуауэгъуэм и 1-р Сабийхэр хъумэным и дунейпсо махуэщ
Ирепсэу ди Хэкур!
Сытым щыгъуи къытхуэгуапэу,
КъытлъэIэсу псоми япэ,
НэхъыфI дыдэу хэт дэ тлъагъур?
— Ар ди мамэщ!
ЩIыпIэу щыIэм я нэхъ дахэу,
Сытым щыгъуи дрипагэу,
ЦIыкIухэр дэнэ дыщыпсэур?
— Ар ди Хэкурщ!
Дэ къытхилъхьэу къаруушхуэ,
Нэхъ Iуэху инхэм дытегушхуэу,
ДытекIуэфу сыт дызыщIыр?
— Ныбжьэгъугъэрщ!
Ди псэукIэр нэхъ ефIакIуэу,
ТщIа мурадым дыхуигъакIуэу,
Хэкур сыт зыдэщIэращIэр?
— ГуащIэдэкIырщ!
Сабий псори насыпыфIэу,
ГъащIэм сыткIи игъэгуфIэу
Псэун папщIэ, сыт дыхуей дэ?
— Мамырыгъэ!
Къагъырмэс Борис,
КъБР-м и цIыхубэ усакIуэ
